《次杜德常典签玉泉寺秋日感怀韵五首 其四》
元代·柯九思

锦缆牙樯天上移，美人争挽绿杨枝。如今泪洒西风急，采尽蘋花晚欲吹。

作者简介：（1290—1343）元台州临海人，字敬仲，号丹丘生。依附怀王图帖睦尔(文宗)。文宗即位，授典瑞院都事，迁奎章阁鉴书博士。文宗死，流寓江南。博学能文，善楷书，工画墨竹，能以书法为之。又善鉴识鼎彝古器。